Custanti II - Wikipedia

# Custanti II

### Di Wikipedia, l'enciclopedìa lìbbira.

Sordi cuniati di Custanti II.

Custanti II (7 di nuvemmiru 630 - Sarausa, 15 di sittemmiru 668) fu mpiraturi bizantinu. Figghiu di Custantinu III, l'esercitu lu pruclamau mpiraturi ntô 641 doppu na rivolta contru Eracliu II. Custanti II appi a difenniri lu mpiru contra l'Arabi in Asia e contra li Slavi ntê Balcani e li Longobbardi in Italia. Ntô 649 ncaricau l'esarca di Ravenna Olimpiu di tèniri d'occhiu lu papa pi na quistioni rilativa a na ligghi riliggiusa cuntruversa emanata di Custanti, ma lu cumplottu organizzatu contra lu papa falliu. L'àrabbi ntantu cunquistarru diversi tirritori a urienti, facennu videmma na ncursioni n Sicilia ntô 652. Ntô 663 diriggìu n'azzioni ntô sud di l'Italia contra li Longobardi, chi lu cunvincìu a trasfiriri la capitali di lu mpiru a Sarausa pi organizzari megghiu di difisi contra li mussulmani e ripigghiari lu cuntrollu dô mari Meditirraniu. La mala fama chi Custanti s'havìa varagnatu, ammazzannu pirsunalmenti sò frati quannu era ancora a Costantinopoli e la dicisioni di trasfiriri la capitali in Sicilia fu all'origgini dûn cumplottu contra di iddu organizzatu di lu nobbili arminianu Mecèzziu: fu ammazzatu a Sarausa di nu sirventi mentri ca si faciva lu bagnu. Ci succidìu Custantinu IV.

Estrattu di "http://scn.wikipedia.org../../../c/u/s/Custanti_II_4399.html"

Catigurìi: Biografìi | Storia

##### Views

- artìculu
- discussioni
- Virsioni currenti

##### Attrova

##### Àutri lingui

- Česky
- Deutsch
- Ελληνικά
- English
- Español
- Suomi
- Français
- Galego
- עברית
- Magyar
- Italiano
- 日本語
- Nederlands
- ‪Norsk (bokmål)‬
- Polski
- Русский
- Slovenčina
- Svenska